title: "Porsche Taycan"
text: "Di Porsche Taycan es en elektrisk Sportwain fan di Autofirma Porsche. Des Wain waar \u00f6n di fjort Dai fan di H\u0101refstmuun 2019 fuarstelt. Di jest Tir waar di Taycan bluat \u00fcs Turbo en Turbo S \u00f6nb\u00f6\u00f6ren, di 4S k\u0101m leeter diart\u00f6.\nDit Coup\u00e9 heer fjuur D\u00fc\u00fcren en es en hualev Klas \u00f6ner di Panamera, en Wain me J\u00f6lingsmaskiin \u00f6nseet.\n\nTechnik\nWan di Elektroautos fuar't Miist ombi 400 Volt haa, heer di Taycan 800 Volt. Diarfan es di Stroom bluat hualev sa gurt, wan em di salev Maskiinenkraft haa wel.\n\nArk Wain heer tau Maskiinen me t\u00f6hop 390 (530\u00a0PS), 500 (680\u00a0PS) of 560 kW (760\u00a0PS) Kraft. Di Taycan Turbo S sk\u00fc\u00fcvt \u00f6n 2,8 bit 4,0 Sekunden \u00fcp 100 km/h en lapt 250 of 260 km/h, dit giar ee\u0111er di Maskiin.\n\nBaterii\nDi Baterii es fan Lithium-Ioonen-Pouch-Selen becht. J\u00fc heer en Kapatsiteet fan 79,2 of 93,4\u00a0kWh brutto (71 kWh of 83,7\u00a0kWh netto), dit sen 104,25 Ah (Amperest\u00fcnen) bi 800 Volt. J\u00fc set twesken di Aksen iin \u00f6n di B\u00f6\u00f6rt. Fuar di Fet fan Liren, d\u0101nen achtern set wel, sen diar Gapen leten uuren (\"Fu\u00dfgaragen\").\n\n\u0100pleer\nDes Baterii let h\u00f6\u00f6r uk waker \u0101pleer: Me \u0101p bit 270 kW Likstroom \u00f6n CCS waaret et bi di gurter Baterii gur 22 Min\u00fcten, bit 80% iin \u00f6n di Baterii leeren sen. Wan em Likstroom fuar 400 Volt heer, da ken jit me 50 kW (Me en senerlig Leergiraat uk 150 kW) Leerkraft \"tanket\" uur, en it\u00fc\u00fcs giar dit me dit rocht Giraat bit 11 kW. Fuar Leerstatsjoonen me Skrekelstroom jeft it jit en K\u0101bel, wat bit t\u00f6 22 kW iin \u00f6n di Baterii fair.\nFan Porsche jeft et uk en Leergiraat, wat \u00fcppaset, dat di Stroom iin \u00f6n't H\u00fcs jit leengt. Wan dit ek inoch es, giar di Leerstroom fan't Auto dial.\n\nDaaten\n\nTechnische Daten\n\nLuki uk jir \n\n Hur fiir kumt en Taycan 4S me 200 km/h? (Video \u00fcp d\u00fctsk)\n\nFutnooten\n\nForkiir\n\nStraatenforkiir\n\nElektroauto (Model)\n\nElektroauto (Baterii)"